Diari Oficial de la Generalitat Valenciana


Sumari del DOGV 7703, del 22-01-2016 (2016/247)

Informació pública de la modificació puntual número 6 del pla general, per a canvi d'ús de part d'una parcel·la qualificada com a equipament públic educatiu de xarxa secundària en el carrer Vent de Mestral, carrer Vent de Llevant i carrer Vent de Llebeig.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7703

Data del DOGV
:   22-01-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/247


Data del document
:   14-01-2016

Organisme emissor
:   Ajuntament del Campello

Tipus de document
:   Anunci

Descriptors 

:   * Campello, el
    * administració local
    * pla d'urbanisme

Informació pública de la modificació puntual número 6 del pla general, per a canvi d'ús de part d'una parcel·la qualificada com a equipament públic educatiu de xarxa secundària en el carrer Vent de Mestral, carrer Vent de Llevant i carrer Vent de Llebeig. [2016/247]  
El Ple de l'Ajuntament del Campello, en sessió celebrada el dia 17 de desembre de 2015, va adoptar l'acord següent:  
  
«Primer. Sotmetre a informació pública la modificació puntual número 6 del pla general, que proposa un canvi d'ús de part d'una parcel·la qualificada com a equipament públic educatiu de xarxa secundària en el carrer Vent de Mestral, carrer Vent de Llevant i carrer Vent de Llebeig, amb el propòsit que passe a sòl dotacional administratiu, objecte del present expedient, durant un termini de 45 dies.  
A tal efecte es publicarà un anunci al Diari Oficial de la Comunitat Valenciana i en un diari no oficial d'àmplia difusió en la localitat. L'esmentat termini començarà a comptar des de l'endemà de la publicació de l'anunci en el Diari Oficial de la Comunitat Valenciana.  
  
Durant aquesta fase, es podran formular al·legacions i observacions, i aportar tot tipus de documentació o mitjans de prova que s'estimen adequats en el seu suport.  
Segon. Iniciar el procés de consulta a les administracions públiques afectades i persones interessades, durant el mateix termini d'informació pública, amb petició dels informes exigibles conforme a la legislació sectorial. La falta d'emissió d'informe en el termini d'un mes permetrà prosseguir la tramitació de les actuacions.  
Tercer. Procedir a la inserció en la pàgina web municipal, www.elcampello.es, de la documentació sotmesa a informació pública; així mateix, aquesta documentació de modificació puntual, com l'expedient administratiu, podrà ser examinada en les oficines de la Regidoria de Territori i Vivenda, situades en la plaça de Canalejas, número 3, del Campello (planta 3a, Edifici Urbanisme), de dilluns a divendres de 09.00 a 14.00 hores.  
Quart. Contra el present acord, com a acte de tràmit que no posa fi a la via administrativa, no pertoca interposar cap recurs, de conformitat amb el que disposa l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.»  
  
La qual cosa es fa pública perquè se'n prenga coneixement, de conformitat amb el que establix l'article 57.1.a de la Llei 5/2014, de 25 de juliol, d'ordenació del territori, urbanisme i paisatge.  
  
El Campello, 14 de gener de 2016 .- La regidora de Territori i Vivenda: M.ª Carmen de Lamo Huertas.